**ՀԱՅՏԱՐԱՐՈՒԹՅՈՒՆ**

**Հայաստանի Հանրապետության սննդամթերքի անվտանգության տեսչական մարմնի (այսուհետ՝ Տեսչական մարմին) քաղաքացիական ծառայության հետևյալ ժամանակավոր թափուր պաշտոնը զբաղեցնելու վերաբերյալ**

1. **Տեսչական մարմնի** իրազեկման, խորհրդատվության և հանրության հետ տարվող աշխատանքների բաժնի(այսուհետ՝ Բաժին) գլխավոր մասնագետ (այսուհետ՝ Գլխավոր մասնագետ) (ծածկագիրը՝ 70-26.9-Մ2-2)

**Հիմնական գործառույթները՝**

1. իրականացնում է Տեսչական մարմնի գործունեության ոլորտին առնչվող հաuարակական հետաքրքրություն ներկայացնող թեմաների վերաբերյալ Տեսչական մարմնի ղեկավարի մամուլի աuուլիuների, հարցազրույցների, ճեպազրույցների, հայտարարությունների կազմակերպման և անցկացման աշխատանքները, ինչպես նաև մամուլի հաղորդագրությունների, oրվա մամուլի տեuության պատրաստման աշխատանքները.
2. իրականացնում է մամուլի հաղորդագրությունների պատրաստման և տարածման աշխատանքները, իր իրավաuությունների շրջանակներում հանդեu է գալիu պարզաբանումներով ու հայտարարություններով.
3. իրականացնում է զանգվածային լրատվության միջոցներով ելույթներում, մշտական թեմատիկ խորագրերում, հեռուuտառադիոհաղորդումներում Տեսչական մարմնում պաշտոնատար անձանց մաuնակցության վերաբերյալ առաջարկությունների ներկայացման և դրանց կատարման աշխատանքները.
4. իրականացնում է զանգվածային լրատվության միջոցների ներկայացուցիչների հետ աշխատանքային հանդիպումների կազմակերպման աշխատանքները, այդ թվում` Տեսչական մարմնի ղեկավարի և այլ պաշտոնատար անձանց մաuնակցությամբ.
5. Տեսչական մարմնի գործունեության պատշաճ լուսաբանման նպատակով իրականացնում է Տեսչական մարմնի մյուu ստորաբաժանումներից uտացված անհրաժեշտ տեղեկությունների և նյութերի, այդ թվում` մշակվող իրավական ակտերի նախագծերի պատճենների լուuաբանման և հանրային քննարկման աշխատանքները.
6. իրականացնում է Տեսչական մարմնի գործունեության ոլորտին առնչվող զանգվածային լրատվության միջոցների նյութերի ամփոփման և վերլուծության աշխատանքները․
7. իրականացնում է Տեսչական մարմնի պաշտոնական կայքէջի տեղեկատվական սպասարկման աշխատանքները.
8. իրականացնում է սահմանված կարգով հասարակությանը՝ քաղաքացիների դիմումների, բողոքների, առաջարկությունների վերլուծության արդյունքների մասին տեղեկացման աշխատանքները.
9. իրականացնում է հանրապետական գործադիր իշխանության այլ մարմինների համապատասխան ստորաբաժանումների հետ համագործակցության աշխատանքները.
10. իրականացնում է պարտադիր հրապարակման ենթակա տեղեկությունների հրապարակումը տարին առնվազն մեկ անգամ, իսկ դրանցում կատարված փոփոխությունների դեպքում՝ տասնօրյա ժամկետում․

**Նշված ժամանակավոր թափուր պաշտոնը զբաղեցնելու համար նաև պահանջվում է`**

* բարձրագույն կրթություն
* գործառույթների իրականացման համար անհրաժեշտ գիտելիքներ
* համակարգչով և ժամանակակից այլ տեխնիկական միջոցներով աշխատելու ունակություն
* Սահմանադրության, «Քաղաքացիական ծառայության մասին», «Սննդամթերքի անվտանգության պետական վերահսկողության մասին», «Տեղեկատվության ազատության մասին», «Կառավարության կառուցվածքի և գործունեության մասին» ՀՀ օրենքների, Հայաստանի Հանրաետության վարչապետի 2019 թվականի դեկտեմբերի 19-ի  «Հայաստանի Հանրապետության սննդամթերքի անվտանգության տեսչական մարմնի կանոնադրությունը հաստատելու մասին» N 1940-Լ, Հայաստանի Հանրապետության կառավարության 2015 թվականի հոկտեմբերի 15-ի «Տեղեկատվություն տնօրինողի կողմից մշակված կամ նրան առաքված տեղեկությունների գրանցման, դասակարգման և պահպանման, ինչպես նաև պետական և տեղական ինքնակառավարման մարմինների, պետական հիմնարկների ու կազմակերպությունների կողմից տեղեկության կամ դրա կրկնօրինակի (պատճենի) տրամադրման կարգը սահմանելու մասին» N 1204-Ն որոշումների և իր լիազորությունների հետ կապված իրավական այլ ակտերի անհրաժեշտ իմացություն, ինչպես նաև տրամաբանելու, տարբեր իրավիճակներում կողմնորոշվելու ունա­կու­թյուն.
* Հանրային ծառայության առնվազն երկու տարվա ստաժ կամ երեք տարվա մասնագիտական աշխատանքային ստաժ կամ հասարակության իրազեկման կամ հասարակության հետ կապերի կամ մամուլի հետ կապերի բնագավառում` երեք տարվա աշխատանքային ստաժ.
* աշխատավարձի չափը՝ 267072 (երկու հարյուր վաթսունյոթ հազար յոթանասուներկու) ՀՀ դրամ
* աշխատանքի վայրը՝ Հայաստան, ք. Երևան, Արաբկիր վարչական շրջան, Կոմիտասի պող․49/2
* ընտրություն կատարելու եղանակը՝ դիմում ներկայացրած քաղաքացիների փաստաթղթերի ուսումնասիրություն և հարցազրույց.
* ժամանակավոր թափուր պաշտոնը զբաղեցնելու ժամկետը սահմանվում է մինչև հիմնական աշխատողի վերադարձը:

**Վերը նշված պաշտոնը կարող են զբաղեցնել՝** տվյալ պաշտոնի անձնագրով ներկայացվող պահանջները բավարարող, հայերենին տիրապետող, 18 տարին լրացած Հայաստանի Հանրապետության քաղաքացիները:Քաղաքացիական ծառայության պաշտոն զբաղեցնելու առավելագույն տարիքը 65 տարին է:

**Հանրային ծառայության ընդունվելու իրավունք չունի այն անձը, ով՝**

* դատական կարգով ճանաչվել է անգործունակ կամ սահմանափակ գործունակ
* դատական կարգով զրկվել է հանրային ծառայության պաշտոն զբաղեցնելու իրավունքից
* տառապում է այնպիսի հիվանդությամբ, որը հանրային ծառայության տվյալ պաշտոնի նշանակվելու դեպքում կարող է խոչընդոտել իր լիազորությունների իրականացմանը
* դատապարտվել է հանցագործության համար և դատվածությունը սահմանված կարգով հանված կամ մարված չէ
* օրենքի խախտմամբ չի անցել ժամկետային պարտադիր զինվորական ծառայություն։

**Դիմող ՀՀ քաղաքացիները Տեսչական մարմին (ք. Երևան, Կոմիտասի 49/2) պետք է ներկայացնեն հետևյալ փաստաթղթերը`**

* գրավոր դիմում (ձևը լրացվում է փաստաթղթերը ներկայացնելիս),
* անձնագիր կամ նույնականացման քարտ՝ պատճեններով (եթե անձը նույնականացման քարտ չի ներկայացնում, ապա անհրաժեշտ է ներկայացնել հանրային ծառայության համարանիշ կամ անձին հանրային ծառայության համարանիշ տրամադրելու մասին տեղեկանք կամ հանրային ծառայության համարանիշի տրամադրումից հրաժարվելու մասին տեղեկանք՝ պատճեններով),
* տվյալ պաշտոնն զբաղեցնելու համար մասնագիտական գիտելիքների և աշխատանքային ունակությունների տիրապետման տեսանկյունից ներկայացվող պահանջների բավարարումը հավաստող փաստաթղթերի՝ դիպլոմի /ների/, վկայականի /ների/ պատճեները բնօրինակների հետ միասին, աշխատանքային գրքույկի (վերջինիս բացակայության դեպքում անհրաժեշտ է ներկայացնել տեղեկանք/ներ համապատասխան մարմնից/ներից) պատճեները բնօրինակների հետ միասին,
* արական սեռի անձինք՝ նաև զինվորական գրքույկի կամ դրան փոխարինող ժամանակավոր զորակոչային տեղամասին կցագրման վկայականի պատճենը՝ բնօրինակի հետ միասին, կամ համապատասխան տեղեկանք,
* մեկ լուսանկար 3x4 սմ չափսի:
* ՀՀ քաղաքացին փաստաթղթերը հանձնում է անձամբ կամ համապատասխան մարմնի պաշտոնական էլեկտրոնային փոստի միջոցով՝ snund@ssfs.am:
* Փաստաթղթերն ընդունվում են ամեն օր՝ ժամը 9:30-ից մինչև 12:30-ը, բացի շաբաթ և կիրակի օրերից:

**Լրացուցիչ տեղեկություններ ստանալու համար կարող են դիմել Տեսչական մարմին / ք.Երևան, Կոմիտասի 49/2, հեռ. 015404040 (186)/:**

**Դիմումների ընդունման վերջին ժամկետն է՝ 16.12.2024թ.**